Építész Kamarai kultúratámogatási alap kezdeményezése

 A rendszerváltás óta eltelt közel két évtized szakma-kulturális tapasztalatai alapján megállapítható, hogy azok az anciene régiméb ől örökölt szervezetek, amelyek feladata az építészet világának, kulturális, szellemi életének mozgatása, formálása lett volna, a rájuk testált szerepkörnek nem feleltek meg. Ezzel szemben felvirágzott az építész szakma kommunikációjának, kiállításainak, fesztiváljának hálózatosan működő intézményrendszere. Olyan laza szerveződés, amelynek a hangja messzebb hat, mint az úgynevezett hivatalos kommunikációs csatornáké. Mi, azok a szervezetek, amelyek nap, mint nap kiállítások, szakmai események, fesztiválok, nemzetközi programok létrehozásával foglalkozunk, immáron hosszú évek sora óta, azzal a javaslattal állunk elő, hogy az építészek nagylétszámú hivatalos intézményei járuljanak hozzá ennek a nyitott, folyamatosan átalakulni képes rendszernek a fenntartásához, működtetéséhez. A tények és a számok önmagukért beszélnek. A szakma önismerete, öntudata ne a hamis beidegződésekhez, hanem az építész szakma kommunikációs és közéleti szükségleteihez, valamint a folyamatos működést biztosító igényekhez igazodjék! Támogassák hát a szakma kulturális életének létező mechanizmusait, a szubvenciók nélküli piaci viszonyok között bizonyított szervezeteket és intézményeket. 

 Javasoljuk, hogy a Kamara hozzon létre egy olyan, építészeti kultúrát támogató alapot, amellyel a saját költségvetésén kívüli építészeti események támogatására az éves kamarai tagdíjakból befizetett bevétel 4%-áig nyújt pályázat útján megszerezhető támogatást. A kultúratámogatási alap évente, nyilvános pályázat alapján kerüljön kiosztásra azon pályázók között, akiknek pályázatát egy három (vagy öt) tagú, a kamara saját tagjaiból delegált kuratórium szakmailag megalapozottnak tekinti.

Budapest, 2007. április 25.

Nagy Bálint
N&n galéria

Winkler Barnabás 
HAP Galéria

Finta Sándor
KÉK Kortás Építészeti Központ

Pásztor Erika Katalina, Vargha Mihály
www.epiteszforum .hu, Földalatti beszélgetések, Média Építészeti Díj

Bojár Iván András
Építészet Hónapja, Octogon magazin, Octogon On-line

Martinkó József
főszerkesztő
www.hg.hu